આ સિવાય પણ પરિવાર ઘણાં દાન આપે છે, જેમાં નામ કે તકતીનો આગ્રહ હોતો નથી. સમગ્ર પરિવાર વ્યસનવિહોણો છે. શિક્ષાપત્રી મુજબનું જીવન જીવે છે અને તે રીતે દર વર્ષે લાખો રૂપિયાની રકમ ધર્મકાર્યમાં વર્ષોથી ખર્ચે છે. ભગવતીભાઈ 40 વર્ષથી મુંબઈમાં વસે છે, પણ મેતપુરનો લગાવ ઘટ્યો નથી. વડતાલનું આકર્ષણ અને ભક્તિ યથાવત્ છે. દર પૂનમે પરિવારના સભ્યો વડતાલ આવવાનું ભાગ્યે જ ચૂકે છે. બધા પરસ્પર ધીમેથી બોલે છે. ગુસ્સે થઈને બોલવાનું કે ઊંચા સાદે બોલવાનું બનતું નથી. બધા ભગવતીભાઈની આમન્યા સાચવે છે. આ રીતે પરિવાર વિશિષ્ટ છે.